


                                                                                                                            

VLÁDA SLOVENSKEJ REPUBLIKY

(Návrh)
UZNESENIE VLÁDY SLOVENSKEJ REPUBLIKY
č.    
z    .   2025

k návrhu na poskytnutie jednorazovej finančnej výpomoci obyvateľom po mimoriadnej udalosti v územnej pôsobnosti okresných úradov Gelnica, Prešov, Sabinov, Svidník a Vranov nad Topľou

	
Číslo materiálu:
	
   /2025 

	Predkladateľ:
	minister vnútra 




Vláda

A. schvaľuje

A.1.	návrh na poskytnutie jednorazovej finančnej výpomoci obyvateľom po mimoriadnej udalosti v územnej pôsobnosti okresných úradov Gelnica, Prešov, Sabinov, Svidník a Vranov nad Topľou, ktorí spĺňajú ustanovenia § 28a ods. 4 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov;


B. súhlasí

B.1.	s uvoľnením 2 590 515,95 eur z kapitoly Všeobecná pokladničná správa s účelom použitia na poskytnutie jednorazovej finančnej výpomoci podľa § 28a zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov žiadateľom po mimoriadnej udalosti v územnej pôsobnosti okresných úradov Gelnica, Prešov, Sabinov, Svidník a Vranov nad Topľou;

C. ukladá

ministrovi vnútra

C.1.	požiadať Ministerstvo financií SR o povolené prekročenie limitu výdavkov kapitoly Ministerstvo vnútra SR v sume 2 590 515,95 eur na plnenie účelu podľa bodu B.1. tohto uznesenia,

do 26. novembra 2025

C.2.	zabezpečiť presun finančných prostriedkov uvedených v bode C.1. tohto uznesenia v celkovej sume 2 590 515,95 eur na plnenie účelu podľa bodu B.1. tohto uznesenia dotknutým subjektom,

do 15. decembra 2025

C.3.	vykonať úpravu limitu verejných výdavkov v zmysle bodu C.1. tohto uznesenia, prostredníctvom Rozpočtového informačného systému,

do 26. novembra 2025
	
ministrovi financií

C.4.	schváliť povolené prekročenie limitu výdavkov v kapitole Ministerstvo vnútra SR v sume 2 590 515,95 eur na základe žiadosti podľa bodu C.1. tohto uznesenia, pre dotknuté subjekty na plnenie účelu podľa bodu B.1. tohto uznesenia 

do 8. decembra 2025.



Vykonajú:	minister financií
minister vnútra 

